30. 12. 89 De Europæiske Fællesskabers Tidende Nr. C 329/11 
Udtalelse om forslaget til Rådets forordning om fastsættelse af maksimalgrænseværdier for 
pesticidrester på og i visse produkter af vegetabilsk oprindelse, herunder frugt og grønsager, 
og om ændring af direktiv 76/895/EØF for så vidt angår procedurereglerne^) 
(89/C 329/04) 
Rådet for De Europæiske Fællesskaber besluttede den 26. januar 1989 under henvisning til 
EØF-traktatens artikel 168 at anmode om Det økonomiske og sociale Udvalgs udtalelse om 
det ovennævnte emne. 
Det forberende arbejde henvistes til ØSU's sektion for miljø-, sundheds- og forbrugerspørgs­
mål, som udpegede Augusto Silva til ordfører. Sektionen vedtog sin udtalelse den 3. oktober 
1989. 
Det økonomiske og sociale Udvalg vedtog på sin 270. plenarforsamling den 18. oktober 1989 
enstemmigt følgende udtalelse. 
1. Introduktion 
1.1 På det nuværende videnskabelige og teknologisk 
udviklingsstade er anvendelsen af snyltebekæmpelses-
midler inden for landbruget endnu meget udbredt, efter­
som det ikke øjeblikkeligt er muligt at erstatte dem alle, 
især på grund af problemer, der ville opstå med at efter­
komme den stigende efterspørgsel efter levnedsmidler 
på verdensplan. 
1.2. Imidlertid kan den fortsatte og ukontrollerede 
anvendelse af snyltebekæmpelsesmidler medføre alvor­
lige risici for menneskers og dyrs sundhed, såvel som 
for miljøet. 
1.3. Løsningen kan ligge i oprettelse af nye og bedre 
forbindelser mellem industrien, som leverer de tekniske 
midler, og landbruget inden for rammerne af en mere 
samordnet strategi til bekæmpelse af snyltere, hvor man 
kombinerer anvendelsen af plantebeskyttelsesmidler 
med biologiske midler. 
1.4. I den forbindelse bør man ikke undervurdere 
betydningen af information og vedvarende uddannelse 
af alle dem, der medvirker i landbrugets fremstillings­
processer, især landbrugerne og deres ansatte. 
Vore dages sofistikerede bekæmpelse af snyltere samt 
problemerne i forbindelse med den resistens, de har 
tendens til at udvikle, nødvendiggør en vedvarende 
uddannelse, hvis man skal nå frem til en korrekt og 
sikker anvendelse af plantebeskyttelsesmidler. 
1.5. Industrien bør pålægges en intensiveret forsk­
ningsindsats gående ud på at finde nye interventionsme­
toder med henblik på plantesundhed; f.eks. bør der 
forskes i mindre skadelige stoffer og præparater, som 
nedbrydes lettere og hurtigere. 
På EF-plan bør der fortsat ydes støtte, og der bør 
foretages omfattende investeringer inden for agrobio­
teknologisk forskning. 
(') EFT nr. C 46 af 25. 2. 1989, s. 5. 1.6. Skønt omkostninger i begyndelsen vil være høje, 
kan det vise sig yderst rentabelt at satse på fremme 
af plantebioteknologien. Via plantebioteknologien kan 
landbruget slå ind på en ny vej, som forener kravet om 
produktivitet med respekten for miljøet, og føre til, at 
Fællesskabet bliver afhængigt af visse lande. 
Det således konstaterede fremskridt inden for gentekno­
logien kan måske sammen med aktioner på et andet 
område føre til en løsning på nogle af de nuværende 
miljøproblemer f.eks. skovdøden på grund af sur regn, 
rensning af forurenede grundvandslag osv. 
2. Generelle bemærkninger 
2.1. Kommissionens forslag til forordning er et led i 
gennemførelsen af det indre marked, og sigtet hermed 
er beskyttelsen af sundheden og miljøet. 
2.2. ØSU godkender forslaget til Rådets forordning 
under forbehold af følgende bemærkninger. 
2.3. ØSU glæder sig over, at forslaget søger at har­
monisere medlemsstaternes lovgivning om tilladte mak­
simalgrænseværdier for rester af plantebeskyttelses­
midler og derigennem letter varebevægelserne forud for 
det indre marked i 1992, da harmoniseringen gælder 
umiddelbart på hele EF's område. Forslaget gør det 
muligt at forenkle EF's sæt af love, idet det under én 
og samme foranstaltnig indordner samtlige rester af 
plantebeskyttelsesmidler, uanset om behandling har 
fundet sted før eller efter høst. 
2.4. ØSU understreger ligeledes, at Kommissionens 
forslag indeholder en særlig procedure i »Den stående 
komité for Plantesundhed « bestående af repræsentanter 
Nr. C 329/12 De Europæiske Fællesskabers Tidende 30. 12. 89 
for medlemsstaterne, angående ændring af listen over 
præparater omfattet af bestemmelserne, både for så 
vidt angår udarbejdelse og ændring af listen over rester 
af plantebeskyttelsesmidler og deres maksimal­
grænseværdier ifølge direktiv 76/895/EØF. Det er vig­
tigt at give medlemsstaterne og de berørte sektorer 
tilstrækkelig tid til at tilpasse sig de vedtagne ændringer, 
som er et resultat af den videnskabelige og tekniske 
udvikling. 
2.5. ØSU tilslutter sig, at bestemmelserne i det fore­
liggende forslag ikke skal gælde produkter beregnet på 
udsæd eller plantning. Imidlertid bør Kommissionen på 
grund af de risici, der kan være for mennesker, dyr eller 
miljø foreslå særlige maksimalgrænseværdier på dette 
område. 
2.6. ØSU mener i overensstemmelse med det princip, 
det tidligere har forsvaret, at forordningen også bør 
gælde produkter til eksport til tredjelande. 
2.7. Forordningsforslaget gælder ikke forarbejdede 
levnedsmiddelprodukter. I betragtning af at der for 
tiden er en omfattende international handel med indu­
strielle levnedsmidler med oprindelse i EF eller importe­
rede fremstillet af frugt, grønsager, korn, kød, fisk 
osv., hvis råstoffer kan tænkes at indeholde rester af 
plantebeskyttelsesmidler, finder ØSU det hensigtsmæs­
sigt med henblik på sundhedsbeskyttelsen, at man også 
bør lovgive på dette område. 
2.8. ØSU fremsætter nogle forbehold over for formu­
leringen af artikel 9. I realiteten eksisterer der ikke 
nogen automatik i konstateringen af en eventuel fare 
ved en fastsat maksimalgrænseværdi og fastsættelsen 
af en ny maksimalgrænseværdi. Fastsættelsen af en 
maksimalgrænseværdi kræver indgående og langvarige 
undersøgelser, hvor der tages højde for flere faktorer. 
På den anden side kan man befrygte, at en maksimal­
grænseværdi kan føre til, at der opstår midlertidige 
handelsbarrierer i høstperioden uden mulighed for 
ændringer på grund af den sæsonprægede handel med 
disse produkter. 
3. Særlige bemærkninger 
3.1. Artikel 1, stk. 3 
Første litra bør udgå. 
3.2. Artikel 2, stk. 1 
Det foreslås efter »... nedbrydnings- og reaktionspro­
dukter«, at tilføje: » af toksikologisk relevans. « 3.3. Artikel 6 
Den foreslåede ordlyd forekommer at være af tvivlsom 
effektivitet, da den kan medvirke til at gøre forbrugerne 
endnu mere forvirrede. Den bør kun gælde for de 
præparater, der kan have fysiologisk betydning for 
forbrugeren. 
Angående mærkning minder ØSU om sine anbefalinger 
om en omhyggelig mærkning, der skal indeholde de 
nødvendige informationer og forklaringer. 
Vedrørende de i denne artikel opregnede situationer 
foreslås følgende formulering: 
» Behandlet efter høst med ... « 
Sidste led bør formuleres således: 
»I detailleddet ved en oplysning på emballagen, hvis 
varen er emballeret, eller ved en synlig angivelse, 
som informerer forbrugeren tydeligt i andre tilfæl­
de - (f.eks. » pesticid «). « 
Undtagelser fra dette forordingsforslag kan tillades, når 
Den stående Komité skønner, at resterne ikke vil have 
indvirkning på forbrugerens sundhed. 
3.4. Artikel 10 og 11 
Disse artikler bør formuleres klarere i henvisningerne 
til »Den stående komité for Plantesundhed« og til 
»Den rådgivende Komité«, især for så vidt angår deres 
sammensætning samt hvilke grunde, der har ført til, at 
to komitéer af så forskellig art og med så forskellig 
effektivitet skal høres. 
3.5. Artikel 12 
ØSU foreslår, at stk. 5 i denne artikel revideres. Rådets 
frist på 15 dage til at træffe afgørelse forekommer 
urealistisk. 
4. Bilag 
4.1. For at informere forbrugerne bedre foreslås det, 
at der for de plantebeskyttelsesmidler, der er nævnt i 
bilag II til direktiv 76/895/EØF, tilføjes en serie »p«-
numre inspireret af systemet med »E«-numre, som 
allerede gælder for tilsætningsstoffer i levnedsmidler. 
Andre metoder, som eventuelt er lige så velegnede hertil, 
bør ikke udelukkes. 
4.2. Forordningens bilag bør suppleres for så vidt 
angår andre levnedsmidler af vegetabilsk oprindelse 
f.eks. ubrændt kaffe, kakao osv. 
4.3. Ændring i den portugisiske version af bilaget. 
Under punkt 1 (ii) sker der en ændring, der ingen 
konsekvenser har for den danske tekst. 
30. 12. 89 De Europæiske Fællesskabers Tidende Nr. C 329/13 
4.4. Under punkt 1 (ii) bør der tilføjes jordnødder 4.6. I punkt 2 (vi) bør der stå » hele produktet efter 
med skal. at bælge er fjernet eller med bælge efter fjernelse af 
stilke«. 
4.5. Med hensyn til oliven bør der, ligesom for druers 
vedkommende, også medtages oliven beregnet til frem­
stilling af olivenolie. 4.7. I punkt 6 bør andre typer te også medtages. 
Bryssel, den 18. oktober 1989. 
Alberto MASPRONE 
Formand for 
Det økonomiske og sociale Udvalg 
Udtalelse om forslaget til Rådets beslutning om ændring af beslutning 88/390/EØF om en 
særlig støtte til udvikling af landbrugsstatistikkerne i Irland 
(89/C 329/05) 
Rådet for De Europæiske Fællesskaber besluttede den 6. september 1989 under henvisning 
til EØF-traktatens artikel 198 at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for landbrug og fiskeri, som udpegede 
Sean Kelly til ordfører. Sektionen vedtog sin udtalelse den 5. oktober 1989. 
Det økonomiske og sociale Udvalg vedtog på sin 270. plenarforsamling den 18. oktober 1989 
enstemmigt følgende udtalelse. 
1. ØSU godkender Kommissionens forslag. 
2. ØSU bemærker, at den foreslåede beslutning: 
— imødekommer de irske myndigheders anmodning om at nedbringe udgifterne i forbindelse 
med udarbejdelsen af registeret over bedrifter, i overensstemmelse med Rådets beslutning 
88/390/EØF(1), med henblik på at tilvejebringe mere pålidelige statistikker, 
— ikke indebærer ændringer i budgetterede udgifter eller i Fællesskabernes andel af finansie­
ringen. 
3. ØSU opfordrer imidlertid til, at man gør en hasteindsats for at styrke de landbrugsstati-
stiske faciliteter i Irland som i alle de øvrige medlemsstater, således at der kan træffes 
beslutninger, som i stigende grad tager hensyn til Fællesskabets økonomiske problemer. 
Bryssel, den 18. oktober 1989. 
Alberto MASPRONE 
Formand for 
Det økonomiske og sociale Udvalg 
(!) EFTnr. L 166 af 16. 7. 1988.